19/4/15

วันนี้มาลองร้านเปิดใหม่ เป็นร้านขายสเต๊กและอาหารตามสั่ง แถมยังมีขายอาหารเช้าอีกด้วย
อาหารเช้าที่ขาย (เปิดขายวันที่ 20) ได้ยินว่าจะเป็นไข่กะทะ ขนมปังไข่ดาว อะไรทำนองนั้นครับ

ผมสั่งซี่โครงหมู BBQ กับกุ้งทอดราดครีมซอส มาทาน สำหรับอาหารพวกสเต๊ก และสั่งต้มยำกุ้งมาทานกับข้าวเปล่า สำหรับอาหารไทย

ต้มยำกุ้ง น้ำรสชาติเข้มข้นดีครับ ให้กุ้งมาเยอะพอสมควร ประมาณ 4 ตัวได้ กุ้งมาเต็มชามเลยครับ รสชาติเข้มข้น คุ้มค่าราคา 120 บาท

กุ้งทอดราดครีม 99 บาท ผมว่ากุ้งตัวเล็กเกินไป และสลัดผักกับน้ำราด ค่อนข้างสำเร็จรูปไปนิดหนึ่งครับ รสชาติเลยเฉย ๆ

ซี่โครงหมูซอส BBQ จานนี้ 89 บาท รสชาติอร่อยครับ ซอสเปรี้ยว ๆ หวาน ๆ กำลังดี ไม่เหนียวหนืดจนเกินไป ละลายไปพร้อมกับเวลากลืนครับ สำหรับสเต๊ก จะเสริฟขนมปังกลม กับเนยกล่องเล็กมาให้ครับ ขนมปังอุ่นร้อนเลยเชียว

ช่วงนี้โปรโมชั่นเปิดร้าน มีน้ำหวานบริการฟรี เติมไม่อั้นนะครับ 

ความคุ้มค่าต่อราคา 3/5
รสชาติ 3.5/5
ความสะอาด 5/5
บรรยากาศ 4/5
บริการ 5/5

รสชาติลางเนื้อชอบลางยา บริการต่างกรรมต่างวาระนะครับ